Malema se brief “te laat”Julius Malema Foto: Werner Beukes/SAPA Julius Malema, geskorste ANC-jeugligaleier se versoek sal glo nie in Mangaung bespreek word nie. “Malema se brief waarin hy versoek dat hy weer in sy pos herstel moet word, het te laat opgedaag om by die ANC se nasionale verkiesingskonferensie se program ingesluit te word,” het Gwede Mantashe, sekretaris-generaal van die ANC, Woensdag gesê. Hy sê die brief is op 16 Desember, op die eerste dag van die konferensie, ontvang. Floyd Shivambu, geskorste woordvoerder van die ANC-jeugliga, het Maandag gesê hy, Malema en Sindiso Magaqa, voormalige sekretaris-generaal van die ANC-jeugliga, het die brief geskryf om die ANC te versoek om die uitslag wat tot hulle skorsing gelei het, terug te trek. Die drie het gesê hulle is bereid om hulleself in die vervolg “toepaslik” te gedra. Klik hier om meer oor die brief te lees. Mantashe het gesê die Malema-saak is deur die party se dissiplinêre strukture “hanteer en afgehandel”. “Dit is uitgeput en klaar,” het Mantashe gesê. Hy erken dit kon by die konferensie hanteer word, maar die brief het te laat opgedaag. Lees ook: Mangaung: AgriSA se stalletjie groot sukses Mangaung: Volledige uitslae Mangaung: President, adjunkpresident verkies Mangaung: Hier is die top 6 nominasies Mangaung: President, adjunkpresident nominasies Mangaung: “Vat my terug, ek sal my gedra,” sê Malema Mangaung: Cyril Ramaphosa aanvaar nominasie Mangaung: Fransman wil DA onttroon Mangaung: Sakeman wil sy geld terughê Mangaung: ANC betaal R14 miljoen Mangaung: Trevor Manuel wil nie dien nie Afgevaardigdes wil nie met media praat nie Mangaung begin